b'\n_START_ARTICLE_\nNavadni vrati\xc4\x8d\n_START_SECTION_\nOpis\n_START_PARAGRAPH_\nNavadni vrati\xc4\x8d zraste do 2 metra visoko in ima po steblu premenjalno razporejene liste, ki so po obrisu suli\xc4\x8dasti in so razdeljeni na 18 do 24 suli\xc4\x8dastih listi\xc4\x8dev z nazob\xc4\x8danim robom. Spodnji listi imajo peclje, zgornji pa sede na steblu rastline. Na vrhu je rastlina razvejana, na vrhu vsakega od vr\xc5\xa1i\xc4\x8dkov pa se razvijejo do 1\xc2\xa0cm \xc5\xa1iroki cvetni ko\xc5\xa1ki zbrani v \xc4\x8de\xc5\xa1ulje rumene barve. V njih so zbrani majceni cevasti cvetovi.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nNavadni vrati\xc4\x8d je samonikel v Evraziji, najdemo pa ga povsod razen v Sibiriji in na nekaterih sredozemskih otokih . Kot zdravilno rastlino so ga verjetno na\xc4\x8drtno za\xc4\x8deli gojiti \xc5\xbee v anti\xc4\x8dni Gr\xc4\x8diji. Raste predvsem na pusti podlagi, iz listov in zeli pa se pridobiva eteri\xc4\x8dno olje, ki je sicer strupeno, a v majhnih koli\xc4\x8dinah odpravlja \xc4\x8dlove\xc5\xa1ke gliste in podan\xc4\x8dice. Poleg tega pripravki iz rastline pomagajo pri boleznih jeter in \xc5\xbeol\xc4\x8dnega mehurja ter pri \xc4\x8drevesnih boleznih. V srednjem veku so ve\xc4\x8dje odmerke eteri\xc4\x8dnega olja uporabljali za spro\xc5\xbeitev splava pri \xc5\xbeenskah'